徐家汇站

徐家汇站来勒上海市徐汇区徐家汇漕溪北路、华山路、肇嘉浜路、虹桥路路口，是上海地铁1号线、9号线、11号线个地下島式换乘车站。1号线车站顶早开通，是北京市城建设计院设计个，2009年12月31号9号线开通，2013年8月31号11号线车站开通，三条线路绕咾港汇恒隆广场修个。箇站勒垃上海副中心徐家汇地区，周边交关商场写字楼，车站客流量邪气大。

 车站结构 

楼层分布
地面层出入口1-5、7-20出入口地下一层设备层地下二层1号线出口出入口、过街地道9号线站厅票务服务、自动售票机、人工服务台11号线站厅票务服务、自动售票机、人工服务台地下三层1号线文化艺术长廊1号线站厅票务服务、自动售票机、人工服务台  往上海松江站方向（宜山路）岛式站台 · 开左边车门 往曹路方向（肇嘉浜路）地下四层  往莘庄方向（上海体育馆）岛式站台 · 开左边车门 往富锦路方向（衡山路）地下五层  往花桥或嘉定北方向（交通大学）岛式站台 · 开左边车门 往迪士尼方向（上海游泳馆）

站厅、站台
1号线徐家汇站漕溪北路布置，东北-西南走向个，站台西南面有两道折返线。1号线站厅帮徐家汇过街地道结合勒一道，故咾站厅北面阔南面狭；因为车站上头有衡山路地道，故咾站厅比其他地下两楼个站厅深，西面比东面还要深。付费区勒垃站厅西面，去站台有4组楼梯、1组电梯，付费区西北面是去9号线、11号线个换乘通道。

9号线徐家汇站勒垃港汇广场北面，东西走向个，占用港汇广场地下停车场个空间。9号线站厅南面是付费区：箇当中西面有去11号线站箇通道，东面是去1号线站厅个换乘通道。9号线站台勒垃地下三楼，有隻岛式站台，站台丄有4组扶梯/楼梯搭仔1组电梯去站厅；站台西面有去11号线站台个便捷通道。

11号线徐家汇站勒垃港汇广场西面个恭城路底下，南北走向个，站厅北面帮9号线站厅垂直相交，东面有换乘通道。11号线站台勒垃地下五楼，有4组自动扶梯、1组电梯，北面还有去9号线站台个便捷通道。

换乘通道
2009年12月31号，9号线徐家汇站开通，必过9号线帮1号线个换乘地道是原先港汇广场个地下车库改造个，施工难度大，没按时完工，故咾一开始是虚拟换乘，乘客出站仔么要勒地面走相当距离去换乘。

2010年4月7号，徐家汇站换乘通道启用。徐家汇站换乘通道长约200米，连接1、9号线个站厅，走路只用4分钟左右，除脱换乘通道，还有附近市民拿伊当“过街地道”用。因为原先是地下车库，结构限制，通道里向有三段坡道，还设有去11号线站厅个支线。通道是圆顶结构个，构成“七彩换乘通道”。通道两面是电子屏幕，好放有声广告，後来市民投诉忒吵嘞，关脱广告声音。

9号线帮11号线站厅直接连勒一道，是「Γ」字形。9号线站台西端帮11号线站台北端也好通过两段自动扶梯连起来实现站台换乘；2015年4月份开始，箇条换乘路径勒垃工作日脚早晏高峰（7:30-9:00、15:30-19:00）是单向通行，只允许从9号线出发去调11号线，11换9一定要去站厅换乘。

文化艺术长廊
上海地铁文化艺术长廊勒垃徐家汇站1号线站厅南面，5号口到7号口当中。文化长廊是徐汇区文化局帮上海地铁公共文化发展中心一道打造个，展出总长约48米个“徐家汇与海派文化渊源”，通过讲述黄道婆、徐光启咾啥个人，搭仔徐家汇藏书楼、徐家汇天主堂、土山湾孤儿院箇种徐汇著名建筑个历史，展现出徐家汇丰富历史文化。

 历史 
1993年5月28号，1号线车站启用。
2008年4月7号22：00开始，1-7号口因为车站安全整改工作关脱，徐家汇地铁商城也同步关脱。
2009年12月30号，9号线车站启用，两条线暂时进行“虚拟换乘”。
2010年4月7号，站内换乘通道启用。
2013年8月31号，11号线车站启用。
2018年6月16号开始，12号口因为港汇广场改造封脱。
2018年12月1号开始，3号口因为造徐家汇书院关脱。
2023年1月13号，3号口恢復启用。
2024年12月7号，20号口搭仔伊个垂直电梯恢復开通。
2024年12月17号，19号口因为外头个建设关脱。

 事故 
2023年2月9号夜里向，11号线因为线路里向出现流水，真如站到云锦路站区段列车限速运行，发车班次间隔延长。後来，运行交路调整成江苏路站到安亭站/嘉定北站搭仔龙耀路站到迪士尼站3隻交路。夜里向8点半，上海地铁表示，经过初步排查，11号线区段积水是因为徐家汇站外头工地里向管道裂开来，水直接通过风井流到轨行区里向影响正常运营。经过抢修，11号线逐步恢复运营。

 参考 

Category:徐汇区地铁车站
Category:徐家汇